
PASLAUGŲ PIRKIMO-PARDAVIMO SUTARTIES SPECIALIOSIOS SĄLYGOS



	Sutarties pavadinimas
	VAIKŲ FIZINĖS BŪKLĖS VERTINIMO KAUNO RAJONO UGDYMO ĮSTAIGOSE PASLAUGŲ PIRKIMAS

	Sutarties data
	
	Sutarties numeris
	

	Pirkimo būdas
	Atviras konkursas

	Pirkimo numeris:
	
	BVPŽ kodas (-ai):
	 85140000-2 



	1. SUTARTIES ŠALYS

	



1.1. Pirkėjas
	1.1.1. Pavadinimas
	

	
	1.1.2. Juridinio asmens kodas
	

	
	1.1.3. Adresas
	

	
	1.1.4. PVM mokėtojo kodas
	

	
	1.1.5. Atsiskaitomoji sąskaita
	

	
	1.1.6. Bankas, banko kodas
	

	
	1.1.7. Telefonas
	

	
	1.1.8. El. paštas
	

	
	1.1.9. Šalies atstovas
	

	
	1.1.10. Atstovavimo pagrindas
	

	


1.2. Tiekėjas
(jei Tiekėjas yra fizinis asmuo, skiltys atitinkamai pakoreguojamos.
Jei Tiekėjas yra tiekėjų grupė, skiltys pildomos įterpiant kiekvieno grupės nario informaciją)

	1.2.1. Pavadinimas
	

	
	1.2.2. Juridinio asmens kodas
	

	
	1.2.3. Adresas
	

	
	1.2.4. PVM mokėtojo kodas
	

	
	1.2.5. Atsiskaitomoji sąskaita
	

	
	1.2.6. Bankas, banko kodas
	

	
	1.2.7. Telefonas
	

	
	1.2.8. El. paštas
	

	
	1.2.9. Šalies atstovas
	

	
	1.2.10. Atstovavimo pagrindas
	



	2. ATSAKINGI ASMENYS

	2.1. Pirkėjo kontaktiniai asmenys, atsakingi už Sutarties vykdymą, Paslaugų priėmimą, Sąskaitų per informacinę sistemą SABIS priėmimą
	(nurodyti padalinį / skyrių, pareigas, vardą, pavardę, tel., el. paštą)

	2.2. Tiekėjo kontaktiniai asmenys, atsakingi už Sutarties vykdymą
	(nurodyti padalinį / skyrių, pareigas, vardą, pavardę, tel., el. paštą)

	3. SUTARTIES DALYKAS

	3.1. Sutarties dalykas
	Kauno rajono savivaldybės ugdymo įstaigas lankančių vaikų ilgalaikio, kompleksinio bei technologiškai pažangaus fizinės būklės vertinimo, stebėsenos ir skatinimo modelio diegimo paslaugos.

Išsamus Paslaugų aprašymas, jų apimtis, teikimo tvarka, naudojamos įrangos, specialistų, duomenų apsaugos, ataskaitų ir kiti reikalavimai nustatyti Sutarties priede Nr. 1 „Techninė specifikacija“ ir Sutarties priede Nr. 2 „Pasiūlymas“.

	3.2. Pirkimo pavadinimas ir numeris
	Kauno rajono savivaldybės ugdymo įstaigas lankančių vaikų ilgalaikio, kompleksinio bei technologiškai pažangaus fizinės būklės vertinimo, stebėsenos ir skatinimo modelio diegimo paslaugų pirkimas (toliau -PASLAUGOS).

	3.3. Informacija apie Europos Sąjungos lėšomis finansuojamą projektą arba kitą projektą
	Netaikoma



	4. PASLAUGŲ SUTEIKIMO TERMINAI IR PASLAUGŲ PERDAVIMO – PRIĖMIMO TVARKA

	4.1. Paslaugų suteikimo terminas, kai Paslaugos yra vienkartinio pobūdžio, teikiamos periodiškai arba pagal Pirkėjo Užsakymą

	Tiekėjas Paslaugas įsipareigoja teikti nuo Sutarties įsigaliojimo dienos iki 2029 m. gruodžio 31 d., laikydamasis Techninėje specifikacijoje nustatytų Paslaugų teikimo etapų, grafikų, apimčių ir reikalavimų.

Paslaugos teikiamos Kauno rajono savivaldybės ugdymo įstaigose pagal su ugdymo įstaigomis suderintą testavimų grafiką. Tiekėjas ne vėliau kaip prieš 3 darbo dienas iki numatomo testavimo pradžios informuoja Pirkėją apie suderintus testavimo laikus, vietas ir planuojamas Paslaugų teikimo apimtis.

	4.1. Paslaugų suteikimo terminai, kai Paslaugos teikiamos etapais
	Netaikoma

	4.2. Paslaugų / jų dalies / etapo / periodo suteikimo termino pratęsimas
	Netaikoma


	4.3. Užsakymų teikimo tvarka
	Paslaugos teikiamos pagal Pirkėjo poreikį ir Techninėje specifikacijoje nustatytas apimtis. Pirkėjas per kiekvienus Sutarties vykdymo metus įsipareigoja nupirkti ne mažiau kaip 2000 testavimo paslaugų. Šis kiekis laikomas minimaliu garantuojamu Paslaugų kiekiu pagal Sutartį.
Bendra Paslaugų apimtis per visą Sutarties vykdymo laikotarpį – iki 6000 unikalių mokinių ilgalaikis fizinės būklės stebėsenos ciklas, kiekvienam mokiniui atliekant po 2 testavimus skirtingais mokslo metais, iš viso iki 12 000 testavimų.
Tiekėjas privalo suderinti testavimų grafiką su ugdymo įstaigomis ir apie testavimo grafikų ar organizavimo pasikeitimus nedelsdamas informuoti  ugdymo įstaigas bei Pirkėją.

	4.4. Dėl minimalios Užsakymo vertės ar apimties
	Netaikoma

	4.5. Pateikiami dokumentai
	Užsakovui priimant suteiktas Paslaugas, Tiekėjas privalo pateikti:
· suteiktų Paslaugų ataskaitą, kurioje nurodomas testuotų mokinių skaičius, testavimo vietos, datos ir suteiktų Paslaugų apimtis;
· Paslaugų perdavimo–priėmimo aktą;
· sąskaitą faktūrą per SABIS sistemą;
· Techninėje specifikacijoje numatytas skaitmenines suvestines, ataskaitas, rekomendacijas ir kitus Paslaugų rezultatus, jeigu jų pateikimo terminas yra suėjęs.

Pirkėjas ne vėliau kaip per 5 darbo dienas nuo dokumentų gavimo dienos pasirašo Paslaugų perdavimo–priėmimo aktą arba raštu nurodo motyvuotas pastabas dėl Paslaugų trūkumų. 

	5. SUTARTIES KAINA IR ATSISKAITYMO TVARKA

	5.1. Sutarčiai taikomas kainos apskaičiavimo būdas
	Fiksuoto įkainio kainodara. Už suteiktas Paslaugas Pirkėjas atsiskaito pagal faktiškai suteiktų testavimo paslaugų kiekį, padaugintą iš Tiekėjo pasiūlyme nurodyto vieno testavimo įkainio be PVM.

	5.2. Pradinės Sutarties vertė ir Sutarties kaina, kai taikoma fiksuoto įkainio kainodara




	Pradinė Sutarties vertė yra ______ Eur be PVM. PVM sudaro ______ Eur. Sutarties kaina yra ______ Eur su PVM.
Šioje Sutartyje Pradinė Sutarties vertė yra lygi Tiekėjo pasiūlymo kainai be PVM, apskaičiuotai kaip maksimalaus Paslaugų kiekio – 12 000 testavimų – ir Tiekėjo pasiūlyme nurodyto vieno testavimo įkainio sandauga.
Pirkėjas neįsipareigoja išpirkti viso maksimalaus Paslaugų kiekio. Pirkėjas per kiekvienus Sutarties vykdymo metus įsipareigoja nupirkti ne mažiau kaip 2000 testavimo paslaugų. Už Paslaugas mokama tik pagal faktiškai suteiktas ir Paslaugų perdavimo–priėmimo aktu patvirtintas Paslaugas.

	5.3. Sutarties kainos / įkainių perskaičiavimas taikant peržiūros taisykles


	Sutarties kaina bus perskaičiuojama:
5.3.1. dėl PVM tarifo pasikeitimo;
5.3.2. dėl kainų lygio pokyčio;


	5.3.1. Sutarties kainos / įkainių peržiūra dėl PVM tarifo pasikeitimo
	Jeigu Sutarties vykdymo metu pasikeičia PVM mokėjimą reglamentuojantys teisės aktai, darantys tiesioginę įtaką Tiekėjo teikiamų Paslaugų Sutartyje nurodytai kainai / įkainiams, Sutarties kaina / įkainiai perskaičiuojami nekeičiant Paslaugų kainos / įkainio be PVM.

Perskaičiuota (-i) Sutarties kaina / įkainiai įforminama (-i) Susitarimu ir turi būti taikoma (-i) nuo naujo PVM įvedimo datos (nepriklausomai nuo to, kada pasirašytas Susitarimas).

	5.3.2. Sutarties kainos / įkainių peržiūra dėl kitų mokesčių, lemiančių Paslaugų kainos / įkainių pokytį, pasikeitimo
	Netaikoma



	5.3.3. Sutarties kainos / įkainių peržiūra dėl kainų lygio pokyčio


	5.3.3.1. Bet kuri Sutarties Šalis Sutarties galiojimo metu turi teisę inicijuoti Sutarties kainos / įkainių peržiūrą (keitimą) ne anksčiau kaip po 6 (šešių) mėn. nuo Sutarties įsigaliojimo dienos  (jeigu peržiūra jau buvo atlikta – nuo Susitarimo dėl paskutinio perskaičiavimo pagal šį Specialiųjų sąlygų punktą įsigaliojimo dienos), jeigu Vartojimo prekių ir paslaugų kainų pokytis (k), apskaičiuotas kaip nustatyta 5.3.3.6 punkte, viršija 5 procentus. Sutarties kainos / įkainių peržiūra atliekama ne rečiau kaip kas 3 (trys) mėnesiai.
5.3.3.2. Sutarties kaina / įkainiai peržiūrimi tik tai Sutarties daliai, kuri nėra išpirkta, t. y. Paslaugoms, kurios nėra priimtos ir apmokėtos. Vėlesnė Sutarties kainos / įkainių peržiūra negali apimti laikotarpio, už kurį jau buvo atlikta peržiūra.
5.3.3.3. Jeigu Paslaugų teikimas vėluoja dėl Tiekėjo kaltės, uždelstų suteikti Paslaugų kaina / įkainiai nėra perskaičiuojami dėl kainų lygio kilimo (gali būti mažinami, tačiau negali būti didinami).
5.3.3.4. Atlikdamos Sutarties kainos / įkainių peržiūrą Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis. Iš kitos Šalies nereikalaujama pateikti oficialaus Valstybės duomenų agentūros ar kitos institucijos išduoto dokumento ar patvirtinimo.
5.3.3.5. Šalys privalo Susitarime nurodyti vartojimo prekių ir paslaugų indekso reikšmę laikotarpio pradžioje ir jo nustatymo datą, indekso reikšmę laikotarpio pabaigoje ir jo nustatymo datą, kainų pokytį (k), perskaičiuotą Sutarties kainą / įkainius, perskaičiuotą Pradinės Sutarties vertę.
5.3.3.6. Nauja Sutarties kaina / įkainiai apskaičiuojami pagal žemiau pateiktą formulę:

, kur a – kaina / įkainis (Eur be PVM) (jei peržiūra jau buvo atlikta, tai po paskutinio perskaičiavimo)
a1 – perskaičiuota (pakeista) kaina / įkainis (Eur be PVM)
k – pagal vartotojų kainų indeksą ( „Vartojimo prekių ir paslaugų“ indeksas) apskaičiuotas Vartojimo prekių ir paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:
, (proc.) kur
Indnaujausias – kreipimosi dėl kainos / įkainių peržiūros išsiuntimo kitai Šaliai dieną paskelbtas naujausias vartojimo prekių ir paslaugų indeksas ( „Vartojimo prekių ir paslaugų“ bendras indeksas)).
Indpradžia – laikotarpio pradžios datos (mėnesio) vartojimo prekių ir paslaugų indeksas ( „Vartojimo prekių ir paslaugų“ bendras indeksas)). Pirmojo perskaičiavimo atveju laikotarpio pradžia (mėnuo) yra Sutarties įsigaliojimo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.
5.3.3.7. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno (Valstybės duomenų agentūra pokyčius skelbia apvalindama iki vieno skaitmens po kablelio) skaitmens po kablelio, o apskaičiuotas įkainis „a1“ suapvalinamas iki dviejų (skaitmenų po kablelio.
5.3.3.8. Šalis, siekianti Sutarties kainos / įkainių peržiūros, privalo raštu kreiptis į kitą Šalį ir prašyme pateikti visą reikalingą informaciją: Sutarties pavadinimą, numerį, datą, neperduotų ir neapmokėtų Paslaugų sąrašą su kiekiais, indekso reikšmes su nuorodomis į viešus šaltinius Valstybės duomenų agentūros Oficialiosios statistikos portale arba kitus oficialius šaltinių duomenis. Prašyme Šalis neturi teisės nurodyti kito indekso ar prašyti perskaičiavimo pagal kitą indeksą nei nurodytas šioje procedūroje.
5.3.3.9. Susitarimas turi būti sudarytas per (10 (dešimt) darbo dienų) nuo Šalies pateikto tinkamo prašymo perskaičiuoti Sutarties kainą / įkainius gavimo dienos.
5.3.3.10. Susitarimu Šalys neturi teisės keisti procedūroje nurodytos tvarkos ar kitų Sutarties nuostatų, išskyrus, jei keitimas atliekamas pagal VPĮ nuostatas.


	5.3.4. Sutarties kainos / įkainių peržiūra dėl kainų lygio pokyčio pagal Paslaugų grupių kainų pokyčius
	Netaikoma

	5.4. Sutarties kainos / įkainių apskaičiavimas taikant kiekio (apimties) keitimo taisykles
	Pirkėjas numato galimybę įsigyti Sutartimi įsigyjamų Paslaugų sąraše nenurodytų, tačiau su pirkimo objektu susijusių Papildomų paslaugų (toliau – Nenumatytos paslaugos), neviršijant 10 (dešimt) procentų Pradinės Sutarties vertės (jos nedidinant).
Už Nenumatytas paslaugas bus apmokama ne didesnėmis nei Užsakymo dieną Tiekėjo pasiūlytomis, konkurencingomis ir rinką atitinkančiomis kainomis. Nenumatytų paslaugų kaina su Pirkėju turi būti derinama iš anksto. Gavęs Tiekėjo pateiktą komercinį pasiūlymą, Pirkėjas atlieka rinkos kainų tyrimą (apklausą telefonu ir / ar raštu, ir / ar paiešką elektroninėje erdvėje), kad įsitikintų, ar Tiekėjo pateiktos kainos atitinka rinkos sąlygas. Nustačius, kad Tiekėjo pasiūlytos Nenumatytų paslaugų kainos yra didesnės nei rinkos, Pirkėjas prašo Tiekėjo jas sumažinti. Tiekėjui nesutikus sumažinti kainos iki rinkos lygio, Pirkėjas pasilieka teisę Nenumatytas paslaugas įsigyti atskiru pirkimu.

	5.5. Atsiskaitymo su Tiekėju terminas ir tvarka
	Pirkėjas atsiskaito su Tiekėju ne vėliau kaip per 30 kalendorinių dienų nuo tinkamai pateiktos sąskaitos faktūros per SABIS sistemą gavimo dienos.
Už Paslaugas atsiskaitoma vieno testavimo įkainį padauginus iš faktiškai atliktų ir Pirkėjo priimtų testavimų skaičiaus. 

	5.6. Avansas
	Netaikoma

	5.7. Avanso užtikrinimas
	Netaikoma 

	6. PASLAUGŲ KOKYBĖ IR GARANTINIAI ĮSIPAREIGOJIMAI

	6.1. Garantinis terminas
	Netaikoma. Tiekėjo įsipareigojimai dėl Paslaugų kokybės, rezultatų, duomenų apsaugos, ataskaitų pateikimo ir trūkumų šalinimo nustatyti Techninėje specifikacijoje ir šiose Specialiosiose sąlygose.

	6.2. Terminas Paslaugų trūkumams pašalinti
	Tiekėjas privalo pašalinti nustatytus Paslaugų trūkumus per Pirkėjo nurodytą protingą terminą, kuris negali būti trumpesnis kaip 5 darbo dienos, išskyrus atvejus, kai dėl trūkumų pobūdžio būtinas skubesnis jų pašalinimas.
Jeigu trūkumai susiję su asmens duomenų saugumo pažeidimu ar galima duomenų saugumo rizika, Tiekėjas privalo imtis veiksmų nedelsdamas ir informuoti Pirkėją Techninėje specifikacijoje nustatyta tvarka.

	6.3. Kokybinių kriterijų įgyvendinimo ir tikrinimo tvarka
	Pirkėjas turi teisę Sutarties vykdymo metu tikrinti, ar Tiekėjas Paslaugas teikia laikydamasis Techninėje specifikacijoje ir Pasiūlyme nurodytų reikalavimų, įskaitant reikalavimus specialistų kvalifikacijai, naudojamai įrangai, programinėms platformoms, duomenų apsaugai, testavimo organizavimui, ataskaitų ir rekomendacijų pateikimui.

Jeigu pasiūlymų vertinimo metu buvo vertinami konkretūs Tiekėjo specialistai ar kiti kokybiniai kriterijai, Tiekėjas privalo užtikrinti, kad Sutarties vykdymo metu būtų laikomasi pasiūlyme deklaruotų įsipareigojimų. Specialistų keitimas galimas tik Sutartyje ir pirkimo dokumentuose nustatyta tvarka. 

	7. SUTARTIES VYKDYMUI PASITELKIAMI SUBTIEKĖJAI IR (AR) SPECIALISTAI

	7.1. Sutarties vykdymui pasitelkiami subtiekėjai ir (ar) specialistai
	Sutarties vykdymui subtiekėjai ir (ar) specialistai pasitelkiami /nepasitelkiami.


	8. PRIEVOLIŲ PAGAL SUTARTĮ ĮVYKDYMO UŽTIKRINIMAS

	8.1. Prievolių pagal Sutartį įvykdymo užtikrinimas
	Reikalaujamas Sutarties įvykdymo užtikrinimas.
Tiekėjas privalo pateikti Sutarties įvykdymo užtikrinimą – banko garantiją arba draudimo bendrovės laidavimą – ne mažesnei kaip 2 (dviejų) procentų nuo bendros Sutarties vertės sumai.

	8.2 Sutarties įvykdymo užtikrinimo galiojimo terminas
	Sutarties įvykdymo užtikrinimo priemonė turi galioti visą Sutarties galiojimo laikotarpį. Jeigu bankas, draudimo bendrovė ar kitas užtikrinimo priemonę išdavęs subjektas negali suteikti Sutarties įvykdymo užtikrinimo visam Sutarties galiojimo laikotarpiui, Tiekėjas gali pateikti Sutarties įvykdymo užtikrinimą vienerių metų laikotarpiui. Tokiu atveju Tiekėjas privalo ne vėliau kaip likus 20 darbo dienų iki galiojančios užtikrinimo priemonės termino pabaigos pateikti pratęstą arba naują Sutarties įvykdymo užtikrinimą dar vienerių metų laikotarpiui arba likusiam Sutarties galiojimo laikotarpiui.

	8.3. Sutarties įvykdymo užtikrinimo pateikimas
	10 (dešimt) darbo dienų nuo Sutarties pasirašymo dienos

	9. ŠALIŲ ATSAKOMYBĖ

	9.1. Pirkėjui taikomos netesybos už mokėjimų pagal Sutartį vėlavimą
	Jeigu Pirkėjas, gavęs tinkamai pateiktą ir užpildytą Sąskaitą, vėluoja atsiskaityti už tinkamai ir kokybiškai Tiekėjo suteiktas Paslaugas per Sutartyje nustatytą terminą, Tiekėjas turi teisę reikalauti 0,02 procento dydžio delspinigių nuo laiku neapmokėtos sumos be PVM už kiekvieną vėlavimo dieną.

	9.2. Tiekėjui taikomos netesybos
	9.2.1. Jeigu Tiekėjas dėl nuo jo priklausančių priežasčių vėluoja suteikti Paslaugas pagal suderintą testavimų grafiką, Pirkėjas turi teisę reikalauti 0,02 procento dydžio delspinigių nuo laiku nesuteiktų Paslaugų vertės be PVM už kiekvieną vėlavimo dieną. Laiku nesuteiktų Paslaugų vertė apskaičiuojama pagal Tiekėjo pasiūlytą vieno testavimo įkainį ir laiku neatliktų testavimų skaičių.
9.2.2. Jeigu Tiekėjas daugiau kaip 2 kartus per kalendorinį mėnesį dėl nuo jo priklausančių priežasčių nesilaiko suderinto testavimų grafiko, toks pažeidimas laikomas sistemingu Sutarties nevykdymu ir gali būti pripažintas esminiu Sutarties pažeidimu, jeigu Tiekėjas per Pirkėjo nustatytą protingą terminą pažeidimų nepašalina arba jie kartojasi.
9.2.3. Jeigu Tiekėjas pažeidžia Techninėje specifikacijoje nustatytus asmens duomenų apsaugos, vaikų privatumo, tėvų sutikimų gavimo ar duomenų saugumo reikalavimus, Pirkėjas turi teisę reikalauti 1000 Eur baudos už kiekvieną pažeidimo atvejį ir nuostolių atlyginimo, kiek jų nepadengia bauda.

	9.3. Tiekėjui / Pirkėjui taikoma bauda nutraukus Sutartį dėl esminio Sutarties pažeidimo ar nepagrįstai nutraukus Sutarties vykdymą ne Sutartyje nustatyta tvarka
	9.3.1. Jeigu Sutartis nutraukiama dėl vienos iš Šalių esminio Sutarties pažeidimo, pažeidimą padariusi Šalis moka kitai Šaliai 10 procentų nuo pradinės Sutarties vertės dydžio baudą.
9.3.2. Jeigu viena iš Šalių nepagrįstai nutraukia Sutarties vykdymą ne Sutartyje nustatyta tvarka, tokia Šalis moka kitai Šaliai 10 procentų nuo pradinės Sutarties vertės dydžio baudą.
9.3.3. Tais atvejais, kai tas pats pažeidimas sudaro pagrindą taikyti tiek 9.3.1, tiek 9.3.2 punktuose nurodytą baudą, taikoma tik viena – didesnė arba konkrečiu atveju taikytina – bauda. Baudos sumokėjimas neatleidžia pažeidimą padariusios Šalies nuo pareigos atlyginti kitos Šalies patirtus nuostolius, kiek jų nepadengia bauda.

	9.4. Tiekėjui taikoma bauda dėl esamų subtiekėjų ar specialistų pakeitimo / naujų subtiekėjų pasitelkimo nesilaikant Bendrosiose sąlygose nurodytos subtiekėjų ir (ar) specialistų keitimo tvarkos
	100 Eur už kiekvieną pažeidimo atvejį. Jeigu pažeidimas susijęs su specialistu, kurio kvalifikacija, patirtis ar kiti duomenys buvo vertinami pagal pirkimo dokumentuose nustatytą ekonominio naudingumo kokybės kriterijų, papildomai taikomos Specialiųjų sąlygų 9.7 punkte nustatytos netesybos ir kitos teisių gynimo priemonės.

	9.5. Tiekėjui taikomos baudos dėl aplinkosauginių ir (arba) socialinių kriterijų nesilaikymo
	Specialios baudos už aplinkosauginių ir (arba) socialinių kriterijų pažeidimus nenustatomos, išskyrus atvejus, kai konkretus pažeidimas kartu sudaro kitą Sutartyje nustatytą pažeidimą, už kurį taikomos šiame skyriuje numatytos netesybos ar kitos teisių gynimo priemonės.

	9.6. Tiekėjui / Pirkėjui taikoma bauda dėl konfidencialumo reikalavimų nesilaikymo
	1 000 Eur už kiekvieną pažeidimo atvejį. Baudos sumokėjimas neatleidžia pažeidimą padariusios Šalies nuo pareigos nutraukti pažeidimą, pašalinti jo pasekmes ir atlyginti kitos Šalies patirtus nuostolius, kiek jų nepadengia bauda.

	9.7. Tiekėjui taikomos netesybos dėl pirkimo dokumentuose nustatytų kokybinių kriterijų nepasiekimo Sutarties vykdymo metu
	9.7.1. Tiekėjas įsipareigoja užtikrinti, kad jo pasiūlyme nurodytas ir pagal pirkimo dokumentuose nustatytą ekonominio naudingumo kokybės kriterijų įvertintas Specialistas Nr. 1 – vyriausiasis kineziterapeutas / projekto koordinatorius – tiesiogiai dalyvautų vykdant Sutartį ir atliktų Techninėje specifikacijoje bei Tiekėjo pasiūlyme nurodytas funkcijas.
9.7.2. Specialistas Nr. 1 vykdant Sutartį privalo atlikti funkcijas, susijusias su fizinės būklės vertinimo metodiniu koordinavimu, testavimo proceso organizavimu, kineziterapeutų komandos koordinavimu, duomenų kokybės ir vertinimo metodikos taikymo priežiūra, išvadų, rekomendacijų ir ataskaitų rengimo metodine kontrole bei kitas Techninėje specifikacijoje numatytas funkcijas.
9.7.3. Tiekėjas neturi teisės vienašališkai pakeisti pasiūlyme nurodyto Specialisto Nr. 1 kitu specialistu. Specialisto Nr. 1 pakeitimas galimas tik gavus išankstinį rašytinį Pirkėjo sutikimą ir tik tuo atveju, jeigu siūlomas naujas specialistas atitinka visus pirkimo dokumentuose nustatytus minimalius kvalifikacijos reikalavimus ir turi ne mažesnę papildomą profesinę patirtį nei ta, už kurią Tiekėjo pasiūlymui buvo suteikti ekonominio naudingumo kokybės kriterijaus balai.
9.7.4. Tiekėjas kartu su prašymu pakeisti Specialistą Nr. 1 privalo pateikti dokumentus, pagrindžiančius naujo specialisto kvalifikaciją, papildomą profesinę patirtį ir atitiktį pirkimo dokumentuose nustatytiems reikalavimams. Pirkėjas turi teisę nesutikti su specialisto pakeitimu, jeigu pateikti dokumentai nepatvirtina naujo specialisto atitikties šiame punkte nustatytiems reikalavimams.
9.7.5. Jeigu Sutarties vykdymo metu nustatoma, kad pasiūlyme nurodytas Specialistas Nr. 1 faktiškai nedalyvauja vykdant Sutartį, neatlieka jam priskirtų funkcijų, jo funkcijas vykdo kitas Pirkėjo nepatvirtintas specialistas arba Specialistas Nr. 1 pakeistas nesilaikant Sutartyje nustatytos tvarkos, laikoma, kad Tiekėjas nevykdo pasiūlyme prisiimto įsipareigojimo, turėjusio įtakos pasiūlymo ekonominio naudingumo įvertinimui.
9.7.6. Už kiekvieną savaitę, kurią Specialistas Nr. 1 tais laikotarpiais, kai jo dalyvavimas būtinas pagal Sutartį, Techninę specifikaciją, suderintą paslaugų vykdymo planą ar Pirkėjo pagrįstą reikalavimą, faktiškai nedalyvauja vykdant Sutartį arba jo funkcijas vykdo Pirkėjo nepatvirtintas specialistas, Tiekėjas moka Pirkėjui 500 Eur baudą. Nepilna savaitė laikoma visa savaite. Baudos mokėjimas neatleidžia Tiekėjo nuo pareigos pašalinti pažeidimą, užtikrinti tinkamą Specialisto Nr. 1 dalyvavimą vykdant Sutartį ir atlyginti Pirkėjo patirtus nuostolius, kiek jų nepadengia bauda.
9.7.7. Jeigu Tiekėjas per Pirkėjo nustatytą terminą, kuris negali būti trumpesnis kaip 5 darbo dienos, neužtikrina pasiūlyme nurodyto Specialisto Nr. 1 dalyvavimo arba nepateikia kito specialisto, atitinkančio šio punkto reikalavimus, toks pažeidimas laikomas esminiu Sutarties pažeidimu.
9.7.8. Jeigu paaiškėja, kad Tiekėjas pasiūlyme pateikė neteisingą informaciją ar dokumentus apie Specialisto Nr. 1 papildomą profesinę patirtį, dėl kurios Tiekėjo pasiūlymui buvo suteikti ekonominio naudingumo kokybės kriterijaus balai, Pirkėjas turi teisę reikalauti 10 procentų nuo pradinės Sutarties vertės dydžio baudos ir spręsti dėl Sutarties nutraukimo dėl esminio Sutarties pažeidimo.
9.7.9. Pirkėjas turi teisę bet kuriuo Sutarties vykdymo metu pareikalauti, kad Tiekėjas pateiktų Specialisto Nr. 1 faktinį dalyvavimą vykdant Sutartį patvirtinančius dokumentus ar duomenis, įskaitant, bet neapsiribojant, darbo grafikus, susitikimų protokolus, metodinius nurodymus, ataskaitas, pasirašytus dokumentus, elektroninės sistemos veiklos įrašus ar kitus objektyvius duomenis.

	9.8. Tiekėjui taikomos netesybos dėl Sutarties įvykdymo užtikrinimo nepratęsimo
	Jeigu Tiekėjas Specialiųjų sąlygų 8.2 punkte nustatyta tvarka ir terminais nepratęsia ar nepakeičia Sutarties įvykdymo užtikrinimo priemonės, Pirkėjas turi teisę reikalauti 1 000 Eur dydžio baudos už kiekvieną tokį pažeidimą. Jeigu Tiekėjas per 10 kalendorinių dienų nuo Pirkėjo rašytinio pranešimo nepateikia pratęstos ar naujos Sutarties įvykdymo užtikrinimo priemonės, Pirkėjas turi teisę vienašališkai nutraukti Sutartį dėl esminio Sutarties pažeidimo.


	9.9. Tiekėjui taikoma bauda dėl Pirkėjo simbolių, pavadinimo ir ženklo reklamoje ar rinkodaroje naudojimo reikalavimų nesilaikymo bei draudimo naudotis Pirkėjo sukurtais intelektiniais veiklos rezultatais nesilaikymo
	Choose an item.Jeigu Tiekėjas be išankstinio rašytinio Pirkėjo sutikimo naudoja Pirkėjo pavadinimą, simbolius, ženklus, informaciją apie Pirkėją, Sutartį ar vykdant Sutartį sukurtus intelektinės veiklos rezultatus reklamos, rinkodaros ar kitais su Sutarties vykdymu nesusijusiais tikslais, Pirkėjas turi teisę reikalauti 1 000 Eur baudos už kiekvieną pažeidimo atvejį. Jeigu pažeidimas yra pakartotinis, tęstinis arba Tiekėjas jo nepašalina per Pirkėjo nustatytą terminą, Pirkėjas turi teisę reikalauti 10 procentų nuo pradinės Sutarties vertės dydžio baudos ir spręsti dėl Sutarties nutraukimo dėl esminio Sutarties pažeidimo.

	9.10. Kitos netesybos
	9.10.1. Jeigu Tiekėjas nepateikia Techninėje specifikacijoje ar šiose Specialiosiose sąlygose nurodytų ataskaitų, suvestinių, rekomendacijų, Paslaugų perdavimo–priėmimo akto ar kitų dokumentų nustatytais terminais, Pirkėjas turi teisę reikalauti 50 Eur baudos už kiekvieną pavėluotai pateiktą dokumentą ir už kiekvieną vėlavimo dieną, bet ne daugiau kaip 500 Eur už vieno dokumento pateikimo vėlavimą.
9.10.2. Jeigu paaiškėja, kad į Paslaugų įkainį nebuvo įtrauktos visos Techninėje specifikacijoje nurodytos Paslaugoms suteikti būtinos išlaidos, įskaitant specialistų darbą, įrangą, programines priemones, transporto, administravimo, duomenų apdorojimo, ataskaitų rengimo ar kitas išlaidas, Tiekėjas privalo šias išlaidas padengti savo lėšomis.
9.10.3. Jeigu Tiekėjas be Pirkėjo rašytinio sutikimo naudoja Paslaugų vykdymo metu surinktus ar sugeneruotus duomenis komerciniais, rinkodaros, dirbtinio intelekto modelių mokymo ar kitais su Sutarties vykdymu nesusijusiais tikslais, Pirkėjas turi teisę reikalauti 1 000 Eur baudos už kiekvieną pažeidimo atvejį ir nuostolių atlyginimo, kiek jų nepadengia bauda. Toks pažeidimas gali būti laikomas esminiu Sutarties pažeidimu.

	10. ESMINĖS SUTARTIES SĄLYGOS

	10.1. Esminės Sutarties sąlygos
	Esminėmis Sutarties sąlygomis laikoma:
10.1.1. Paslaugų teikimas pagal Techninėje specifikacijoje nustatytus reikalavimus;
10.1.2. reikalavimų specialistų kvalifikacijai ir komandai laikymasis;
10.1.3. reikalavimų naudojamai diagnostinei, matavimo įrangai, programinėms platformoms ir mobiliajai aplikacijai laikymasis;
10.1.4. asmens duomenų, sveikatos duomenų, nepilnamečių privatumo ir informacijos saugumo reikalavimų laikymasis;
10.1.5. draudimo naudoti duomenis su Sutarties vykdymu nesusijusiais tikslais laikymasis;
10.1.6. Paslaugų suteikimas Sutartyje ir Techninėje specifikacijoje nustatytais terminais;
10.1.7. Paslaugų rezultatų, suvestinių, individualių rekomendacijų ir analitinių ataskaitų pateikimas Techninėje specifikacijoje nustatyta tvarka.

	10.2. Dideli arba nuolatiniai esminės Sutarties sąlygos vykdymo trūkumai
	Netaikoma

	
	

	11. SUTARTIES GALIOJIMAS IR KEITIMAS

	11.1. Sutarties sudarymas ir įsigaliojimas
	Ši Sutartis laikoma sudaryta ir įsigalioja nuo Sutarties pasirašymo dienos (antrosios Šalies pasirašymo dieną).
Sutartis galioja iki visiško prievolių įvykdymo (kol bus išnaudota Pradinės Sutarties vertė, bet jos terminas negali būti ilgesnis kaip iki 2029 m. gruodžio 31 d.

	11.2. Sutarties galiojimo termino pratęsimas
	Netaikoma


	12. SUTARTIES NUTRAUKIMAS

	12.1. Sutarties nutraukimo pagrindai
	Sutartis gali būti nutraukiama rašytiniu Šalių susitarimu arba vienašališkai, Bendrosiose sąlygose ir šiais Specialiosiose sąlygose nurodytais atvejais ir nustatyta tvarka.

	12.2. Esminiai Sutarties pažeidimai
	12.2.1. Tiekėjas nevykdo prisiimtų įsipareigojimų už Sutartyje nustatytą Sutarties kainą / įkainius.
12.2.2. Tiekėjas nevykdo įsipareigojimų, kurie pasiūlymų vertinimo metu buvo nustatyti kaip kokybiniai vertinimo kriterijai ir už kuriuos Tiekėjui buvo suteikti balai, ir per Pirkėjo nustatytą terminą neištaiso pažeidimų.
12.2.3. Tiekėjas pažeidžia Techninėje specifikacijoje nustatytus asmens duomenų, sveikatos duomenų, nepilnamečių privatumo ar informacijos saugumo reikalavimus.
12.2.4. Tiekėjas naudoja Paslaugų vykdymo metu surinktus ar sugeneruotus duomenis komerciniais, rinkodaros, dirbtinio intelekto modelių mokymo ar kitais su Sutarties vykdymu nesusijusiais tikslais.
12.2.5. Tiekėjas daugiau kaip 2 kartus suteikia Paslaugas, neatitinkančias Sutartyje, Techninėje specifikacijoje ar teisės aktuose nustatytų reikalavimų.
12.2.6. Tiekėjas pažeidžia Paslaugų suteikimo terminus ir dėl vėlavimo Paslaugos tampa nebereikalingos arba jų suteikimas nebegali būti suderintas su ugdymo procesu.
12.2.7. Tiekėjo kvalifikacija ar specialistų komanda tampa nebeatitinkanti pirkimo dokumentuose nustatytų reikalavimų ir neatitikimai neištaisomi per Pirkėjo nustatytą terminą.
12.2.8. Tiekėjas pažeidžia Sutarties nuostatas dėl intelektinės nuosavybės, konfidencialios informacijos, asmens duomenų ar Paslaugų rezultatų naudojimo.
12.2.9. Tiekėjas pažeidžia Bendrųjų sąlygų nuostatas dėl Sutarties vykdymui pasitelkiamų subtiekėjų ir / ar specialistų keitimo.

	13. APLINKOS APSAUGOS IR SOCIALINIAI KRITERIJAI 

	13.1. Su perkamomis paslaugomis susiję  aplinkos apsaugos kriterijai 
	[bookmark: _Hlk207351555]Vykdomas žaliasis pirkimas, vadovaujantis Aplinkos ministro įsakymu Nr. D1-401 patvirtinto „Aplinkos apsaugos kriterijų taikymo, vykdant žaliuosius pirkimus, tvarkos aprašo“ 4.4.3 papunkčiu, t. y. perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos.

	13.2. Su perkamomis Paslaugomis susiję socialiniai kriterijai
	Netaikoma



	14. BENDRŲJŲ SĄLYGŲ PAKEITIMAI IR PAPILDYMAI 


	14.1. INTELEKTINĖ NUOSAVYBĖ
	Bendrųjų sąlygų nuostatos dėl intelektinės nuosavybės taikomos tiek, kiek jos neprieštarauja Techninėje specifikacijoje nustatytiems duomenų apsaugos, nepilnamečių privatumo ir Paslaugų rezultatų naudojimo apribojimams.
Pirkėjui perduodamos turtinės teisės į Sutarties vykdymo metu Tiekėjo sukurtus Paslaugų rezultatus, įskaitant ataskaitas, suvestines, rekomendacijas, metodinę ir analitinę medžiagą, kiek tokie rezultatai yra autorių teisių objektai.
Tiekėjas išlaiko teises į iki Sutarties sudarymo turėtą ar trečiųjų asmenų sukurtą programinę įrangą, platformas, mobiliąsias aplikacijas, diagnostinės įrangos programinę dalį ir kitus standartinius technologinius sprendimus, jeigu jie nebuvo specialiai sukurti vykdant šią Sutartį. Tokie sprendimai naudojami Sutarties vykdymui tiek, kiek būtina Paslaugoms suteikti pagal Techninę specifikaciją.
Visi Paslaugų teikimo metu surinkti ir sugeneruoti duomenys tvarkomi Techninėje specifikacijoje nustatyta tvarka. Tiekėjas neturi teisės identifikuojamų ar individualizuotų duomenų naudoti komerciniais, rinkodaros, dirbtinio intelekto modelių mokymo ar kitais su Sutarties vykdymu nesusijusiais tikslais be atskiro teisėto pagrindo.

	

	15. SUTARTIES PRIEDAI

	15.1. Priedas Nr. 1
	Techninė specifikacija

	15.2. Priedas Nr. 2
	Pasiūlymas

	15.3. Priedas Nr. 3
	

	15.4. Priedas Nr. 4
	

	15.5. Priedas Nr. 5
	

	16. ŠALIŲ ATSTOVŲ PARAŠAI

	PIRKĖJAS
	TIEKĖJAS

	(nurodomos atstovo pareigos, vardas, pavardė)
	(nurodomos atstovo pareigos, vardas, pavardė)

	
(parašas)


	
(parašas)

